Hoe om dié Swart Vrydag en ook tydens die feesseisoen veilig te bly | Maroela Media
Hoe om dié Swart Vrydag en ook tydens die feesseisoen veilig te bly
Gretige inkopiegangers buite Game in Mall of the North in 2017. Foto: Facebook via Game Stores
Hoewel daar ongetwyfeld baie opgewondheid onder verbruikers gaan wees om op Swart Vrydag (29 November) 'n paar winksopies los te slaan, en die aantal mense wat inkopies doen soos wat die feestyd nader kom ook gaan toeneem, moet mense ekstra voorsorgmaatreëls tref om veilig te bly.
"Ons doen 'n beroep op alle kopers om waaksaam te wees wanneer hulle in winkelsentrums is en om bewus te wees daarvan dat ons hierdie tyd van die jaar 'n toename in voorvalle sien waar mense huis toe gevolg word," sê Charnel Hattingh, nasionale bemarking- en kommunikasiebestuurder van Fidelity ADT.
Sy sê baie kopers word agtervolg van die winkelsentrums en in hul opritte gekaap. "Misdadigers is bewus daarvan dat hierdie koper 'n motor het met nuwe items wat aangekoop is en is gewoonlik 'n maklike teiken."
Sy raai kopers aan om op te let vir enige verdagte voertuie wanneer hulle die winkelsentrum verlaat. "As jy vermoed dat jy agtervolg word, moet jy onmiddellik na jou naaste polisiekantoor of veiligheidswaghuis gaan," voeg sy by.
Hattingh herinner motorbestuurders ook aan die algemene wenke wat 'n mens moet volg om 'n kaping te voorkom. "Wag eers in die straat voor jou huis vir jou hek om oop te maak voordat jy by jou oprit inry. Maak ook seker dat die hek behoorlik toegemaak het voordat jy uit jou motor klim."
Sy stel verder voor dat mense so min as moontlik groot sakke moet saamdra en dat enige onnodige kaarte en kontant liefs by die huis gelaat moet word. Sy meen dat sakkerollers die geleentheid van voller winkels benut om mense makliker te beroof. "As jy wel sonder 'n handsak of beursie winkels toe gaan, hou jou kontant of kaarte in jou voorste hemp- of broeksakke. Hou ook jou foon buite sig, of maak seker dat dit in 'n sak met 'n rits geplaas word."
Wanneer verbruikers geld wil trek, moet hul liefs iemand saamneem om wag te hou terwyl hul by die bank is, waarsku sy.
Laastens stel Hattingh voor dat mense nie laataand inkopies gaan doen nie.
"Hoewel die idee van 'n rustiger winkelsentrum aantreklik kan wees, is jy kwesbaarder op die parkeerterreine en in die badkamers. As jy geen ander keuse het nie, wees waaksaam en meld enige verdagte persone aan."
Sluit aan by die finansiële revolusie
SA kruidenierswinkels trek 'n groener baadjie aan
Ek en my vrou bly net hier in ons huis en het GEEN planne om enigiets te gaan koop nie,ook aanlyn nie.Ons is tevrede met dit wat ons het.
Die probleem is om iets by die polisie aan te meld die persoon gaan of vir jou sê hulle het nie n voertuig beskikbaar nie of dat jou klagte n siviele aangeleentheid is,om hulp van die suid afrikaanse polisie te verwag is dieselfde as wat jy aan die tande muis kan glo.My raad aan sa mense is kry opleiding in selfverdediging en intensiewe wapen opleiding en beveilig jouself die kriminele is nie bang vir die polisie miskien tyd geword dat hulle die onskuldige,wetsgehoorsame burgers begin vrees.
Hoe om hierdie Swart Vrydag veilig te bly???
BLY BY JOU HUIS EN LOS JOU GELD WAAR DIT IS. Hierdie is net NOG 'n verkoopsfoefie en iets wat GLAD NIE 'n Suid-Afrikaanse gebruik is nie.